Fin, ren og meget enkel lejlighed med en meget god beliggenhed. Der var alt hvad vi havde brug for til nogle dage i København - vi brugte dog ikke køkkenet ret meget til at kunne udtale os om den del, men det så meget veludstyret ud. Og senge er meget komfortable.
Signe er en meget imødekommende vært og hun svarer lynhurtigt, når man skriver til hende.
Man skal dog være opmærksom på, at der ude foran det store stuevindue og døren ud til den ene altan, samt vinduet i det ene soveværelse og børneværelse er en kæmpe byggeplads, som giver en del larm fra kl. 7 om morgenen og formodentlig indtil kl. 15-16 om eftermiddagen. Og det ligner ikke et byggeri, der er færdig på et par uger. Det generede ikke os synderligt, da vi stod op omkring kl. 7 og når vi var tilbage igen hen på aftenen, var der helt stille.
Der er næsten ingen trafikstøj i området, så når byggeriet i hele området engang står færdigt, så vil jeg tro, at det bliver et dejligt stille område - og noget skønnere end det er i dag med alt det byggerod.